Farie Hoti

Farie Hoti ishte volejbolliste shqiptare, Mjeshtre e Merituar e Sportit.

U aktivizua që fare e re dhe luajti 18 vjet me skuadrën e volejbollit të klubit të “17 Nëntorit”, të Tiranës. Ishte një nga volejbollistet shqiptare që rradhitet krahas Ela Tases e Mimoza Ibrahimit. Gjatë karrierës së saj sportive shënoi ngjitje dhe suksese. Ajo ishte jo vetëm volejbolliste e Tiranës por edhe e Kombëtares. Sukseset e skuadrës së “17 Nëntorit”, ishin të lidhura tërësisht me emrin e saj. Ishte truri i skuadës dhe krijoi profilin e saj modern. Salla sportive e KS “Tirana”, mban emrin e saj.

Vdiq më 27 gusht të vitit 1997.